L'article 1.1.d) de la Llei 8/2004, de 23 de desembre, d'horaris comercials, determina que el nombre màxim de diumenges i festius que els establiments comercials poden romandre oberts durant l'any és vuit.
La disposició addicional segona de la mateixa Llei preveu que mitjançant una ordre del departament competent en matèria de comerç, amb la consulta prèvia al Consell Assessor en matèria de comerç de la Generalitat de Catalunya, s'establirà anualment el calendari dels festius amb obertura comercial autoritzada.
Així mateix, s'amplia la facultat que s'ha atorgat als ajuntaments des de l'any 1997 per tal que puguin, si s'escau, acordar la substitució de fins a dues dates del calendari d'obertures comercials autoritzades amb caràcter general, per qualsevol diumenge o dia festiu, de caràcter general o local, llevat de les dates detallades a l'article 2.3 de la Llei 8/2004, de 23 de desembre, d'horaris comercials, per aconseguir una major flexibilitat i adequació del calendari a les necessitats concretes dels comerciants de les diferents poblacions.
Per tot això exposat, escoltat el Consell Assessor en matèria de comerç de la Generalitat de Catalunya, en la seva sessió de 16 de novembre de 2011, i en ús de les facultats que tinc legalment conferides,
Els vuit diumenges i dies festius que els establiments comercials de Catalunya poden romandre oberts al públic durant l'any 2012, d'acord amb la Llei 8/2004, d'horaris comercials, són els següents:
Els ajuntaments, amb l'acord previ de l'òrgan competent, poden substituir fins a dues dates del calendari previst a l'article 1 d'aquesta Ordre, per qualsevol diumenge o dia festiu, de caràcter general o local, llevat de les dates detallades a l'article 2.3 de la Llei 8/2004, de 23 de desembre, d'horaris comercials.
3.1 Els ajuntaments poden efectuar el canvi assenyalat a l'article 2 d'aquesta Ordre, amb efectes a tot el seu terme municipal, sempre que presentin abans del dia 29 de febrer de 2012 una comunicació a la Direcció General de Comerç on es detalli quins són els dies substituïts i per quins els substitueixen.
Una vegada admès aquest canvi els ajuntaments l'hauran de fer públic adequadament per tal que els establiments comercials situats al seu terme municipal en prenguin coneixement.
3.2 A instàncies del Departament d'Empresa i Ocupació es publicarà al Diari Oficial de la Generalitat de Catalunya la relació dels ajuntaments que hagin efectuat els canvis autoritzats, així com les dates corresponents a les substitucions respectives.
Els establiments comercials situats en els termes municipals dels ajuntaments que no hagin presentat cap comunicació a la Direcció General de Comerç d'acord amb el que s'indica a l'article 3, no podran aplicar altre calendari que el general que estableix l'article 1 d'aquesta Ordre.
En els supòsits en què, superada la data del 29 de febrer 2012, hagi transcorregut també el termini atorgat a un ajuntament per esmenar possibles defectes detectats en la comunicació esmentada a l'article 3 i no s'hagin corregit o s'hagi fet l'aclariment sol·licitat, els establiments comercials del seu terme municipal hauran d'aplicar igualment el calendari general que preveu l'article 1 d'aquesta Ordre.
Aquesta Ordre entrarà en vigor el dia 1 de gener de 2012.